REPUBLIKA HRVATSKA
ZAGREBAČKA ŽUPANIJA
OPĆINA STUPNIK
OPĆINSKO VIJEĆE                                                                     

                                                            ZAPISNIK

sa 9. sjednice Općinskog vijeća Općine Stupnik održane u ponedjeljak 16.03.2026. u prostorijama Općine Stupnik, Gornjostupnička 33, Gornji Stupnik s početkom u 17:00.

Nazočni: predsjednik Općinskog vijeća Saša Tomečak i članovi Općinskog vijeća: Jelena Janković, Marko Farkač, Josipa Paulić, Anđelko Smolčak, Dubravka Jurković Dokuš, Bruno Perković, Jasna Platužić, Dejan Prgić, Ivan Trgovec i Tomica Horvatinec.
Odsutni: Članovi Općinskog vijeća: Danijel Miholić i Miroslav Lončarić.
Ostali nazočni: Općinski načelnik Vladimir Crnečki.                   
Djelatnici: Dragana Bedenik, Dubravka Compagnoni, Sanina Jambrek i Stella Bulum.
                  
Sjednicom je predsjedavao predsjednik Općinskog vijeća Saša Tomečak koji je pozdravio nazočne i utvrdio da sjednici prisustvuje 11 (jedanaest) vijećnika te je time postignut kvorum za valjano održavanje sjednice.

Predsjednik Općinskog vijeća Saša Tomečak predložio je sljedeći:

DNEVNI RED

1.	Izmjena i dopuna Programa javnih potreba u socijalnoj skrbi Općine Stupnik za 2026. godinu  
2.	Odluka o dopuni Odluke o kriterijima za dodjelu nagrade darovitim učenicima
3.	Odluka o jednokratnoj novčanoj pomoći umirovljenicima i drugim osobama povodom uskrsnih blagdana
4.	Odluka o isplati jednokratne naknade Ivanu Božiću – troškovi liječenja
5.	Odluka o raspoređivanju sredstava političkim strankama i nezavisnim vijećnicima za redovito godišnje financiranje u 2026. godini
6.	Zaključak o primanju na znanje Izvješća o izvršenju Plana djelovanja u području prirodnih nepogoda na području Općine Stupnik u 2025. godini
7.	Zaključak o primanju na znanje Izvješća o stanju zaštite od požara i stanju provedbe godišnjeg Provedbenog plana unapređenja zaštite od požara za područje Općine Stupnik za 2025. godinu
8.	Provedbeni Plan unapređenja zaštite od požara na području Općine Stupnik za 2026. godinu
9.	Pravilnik o općim uvjetima dodjele donacija, subvencija i pomoći iz Proračuna Općine Stupnik
10.	Zaključak o primanju na znanje Financijskog izvješća trgovačkog društva Stupnički komunalac d.o.o. za 2025. godinu
11.	Odluka o davanju suglasnosti trgovačkom društvu Stupnički komunalac d.o.o. za zaduživanje putem financijskog leasinga za nabavu novog kombiniranog radnog stroja
12.	Odluka o davanju suglasnosti Dobrovoljnom vatrogasnom društvu Stupnik za zaduživanje putem financijskog leasinga za nabavu vatrogasnog vozila

Predsjednik Općinskog vijeća Saša Tomečak dao je na glasanje predloženi Dnevni red.
Članovi Općinskog vijeća jednoglasno su usvojili  predloženi Dnevni red.

Predsjednik Općinskog vijeća Saša Tomečak dao je na usvajanje zapisnik sa 8. sjednice Općinskog vijeća.
Članovi Općinskog vijeća jednoglasno su usvojili zapisnik sa 8. sjednice Općinskog vijeća Općine Stupnik.

AKTUALNI SAT: 
V.Crnečki -pozdravio je sve nazočne i zahvalio se na dolasku. Predstavio je novu Pročelnicu Upravnog odjela za pravne i opće poslove, gospođu Draganu Bedenik i zaželio joj puno uspjeha u radu.
B.Perković - zatražio je da mu se dostavi na uvid kopije ugovora i računa s tvrtkama Neo savjetovanje d.o.o. i Blue Elephante d.o.o.
V.Crnečki - odgovorio je B.Perkoviću da će mu sve biti dostavljeno pisanim putem.
T.Horvatinec - pitao je u kojoj su fazi kapitalni projekti vezani za školu, vrtić, groblje, UPU Centar i Ulicu Svetog Benedikta?
V. Crnečki - rekao je da je po pitanju škole održano više sastanaka u Gradu Zagrebu, Ministarstvu znanosti i obrazovanja te Zagrebačkoj županiji. Parcela na kojoj je planirana gradnja škole još uvijek je u vlasništvu RH. Propuštena je prilika da se uvrsti u NPOO ali postoje druge mogućnosti na kojima se trenutno intenzivno radi. U stalnom kontaktu je sa Zagrebačkom županijom. Pročelnik ureda g. Ivica Radanović, još nije potpisao suglasnost. Grad Zagreb suglasan je s projektom kao i Ministarstvo znanosti i obrazovanja. Tijekom ovog tjedna očekuje se i očitovanje Zagrebačke županije.
Što se tiče vrtića, zahtjev za darovanje zemljišta podnesen je u 2022. godine te je navedeno zemljište nedavno postalo vlasništvo Općine Stupnik. Idejni projekt vrtića izrađen u prošlom mandatu prema mišljenju stručnjaka, nije ekonomičan, odnosno ne uklapa se u financijske okvire. Traži se adekvatno rješenje kako bi projekt bio realiziran, a razmatra se i model javno-privatnog partnerstva jer Općina Stupnik ne može sama financirati projekt.
Što se tiče kanalizacije u Donjem Stupniku Općina Stupnik financirala bi projekt sa 15% iznosa a ostatak iznosa financirao bih VIO. Radi se o projektu vrijednom gotovo 1.000.000,00 eura koji bi Općina Stupnik financirala kroz četiri godine. Početak radova očekuje se početkom sljedeće godine. Predviđa se da bi radovi za oko 650 priključaka trajali približno godinu i šest mjeseci.
Groblje će se uređivati u nekoliko faza, a sljedeća zahtjeva građevinsku dozvolu. S obzirom na veliku potražnju za grobnim mjestima, u interesu je Općine Stupnik da stanovnici imaju prednost, odnosno da se određeni broj grobnih mjesta uvijek drži u rezervi. 
U srijedu je planiran sastanak vezan uz projekt UPU centra Stupnik. U ovom mandatu planira se početak gradnje multifunkcionalne zgrade, doma kulture, koji bi uključivao sadržaje društvene i poslovne namjene, a ujedno bi predstavljao i novo sjedište Općine Stupnik.
Nadalje, traži se lokacija za sjedište Stupničkog komunalca. Direktor i tajnica preseliti će se u zgradu Općine Stupnik kako bi se izbjegli troškovi najma.
T.Horvatinec - postavio je pitanje vezano uz Ulicu Svetog Benedikta.
V.Crnečki - rekao je da je prva faza ulice Svetog Benedikta izvlaštena, međutim Općina Stupnik pogrešno je upisana kao vlasnik, što je potrebno ispraviti. Županijska uprava za ceste Zagrebačke županije pronašla je rješenje prema kojem bi Državno odvjetništvo trebalo izdati suglasnost za prijenos prava vlasništva Općine Stupnik, s obzirom na to da se radi o javnoj cesti koja već postoji te je od interesa i za općinu i županiju. U drugoj fazi planiramo izmjestiti šahtove i ograde. Za treću i četvrtu fazu razmatra se mogućnost prebacivanja projekta na ŽUC.
Na posljednjem sastanku sa ZET-om, s obzirom na to da se vozni red trenutno ne može mijenjati, postignut je dogovor oko uvođenja zglobnog autobusa, budući da najveći problem predstavlja kapacitet putnika koji svakodnevno putuju u Zagreb.
B.Perković - rekao je kako mu nije jasno što točno nije u redu s idejnim projektom koji je izrađen za vrijeme njegovog mandata.
V.Crnečki - odgovorio je da je projekt preskup.
B.Perković - istaknuo je kako se radi o idejnom projektu u kojem još ne postoji troškovnik te je postavio pitanje kako se projekt može ocijeniti preskupim kada još nije izrađen proračun.
D.Bedenik - rekla je kako je riječ o procjeni projektanta koji je bio prisutan na sastanku.
D.Compagnoni - pojasnila je kako je projekt ocijenjen neekonomičnim zbog velikog dnevnog boravka koji će se morati grijati i kad se to podijeli na svako dijete koje će ići u vrtić 

ekonomska cijena vrtića bila bi znatno viša. Napominje da će se zbog toga idejni projekt doraditi kako ekonomska cijena vrtića ne bi bila previsoka.
B.Perković - naveo je da je projektant radio prema projektnom zadatku te mu nije jasno zašto su projektirani tako veliki dnevni boravci ako se naknadno tvrdi da je takvo rješenje neekonomično. Smatra da  je projektant najprije izradio projekt koji je ekonomski isplativ, što smatra kontradiktornim ovim što se navodi.
V. Crnečki - odgovorio je da su projektanti radili projekt kako je htio bivši načelnik Općine Stupnik Bruno Perković. Projektant je na sastanku rekao da se bivši načelnik dogovorio s arhitektom sve kako je htio, točnije suprotno od onog kako je arhitekt htio predložiti projektantima.
B.Perković - rekao je da je to neistina i da tu izjavu daju napismeno.
V.Crnečki - rekao je da je isto tako Bruno Perković dao suglasnost DVD-u za kupnju vatrogasnog vozila a isto sad osporava.
B.Perković - rekao je da im nije dao pisanu suglasnost za kupnju vatrogasnog vozila. 

AD.1) Izmjena i dopuna Programa javnih potreba u socijalnoj skrbi Općine Stupnik za 2026. godinu

S.Tomečak – dao je riječ S.Jambrek.
S.Jambrek – pojasnila je Izmjenu i dopunu Programa javnih potreba u socijalnoj skrbi Općine Stupnik za 2026. godinu.
S.Tomečak – zamolio je Jasnu Platužić da iznese stav Odbora za društvene djelatnosti i socijalnu skrb.
J.Platužić - dodala je da su članovi Odbora za društvene djelatnsti i socijalnu skrb jednoglasno donijeli zaključak o prihvaćanju Izmjena i dopuna Programa javnih potreba u socijalnoj skrbi Općine Stupnik za 2026. godinu.

Predsjednik Općinskog vijeća Saša Tomečak dao je na glasanje Izmjenu i dopunu Programa javnih potreba u socijalnoj skrbi Općine Stupnik za 2026. godinu.
Članovi Općinskog vijeća jednoglasno su donijeli

                                                         Odluku
o prihvaćanju Izmjena i dopuna Programa javnih potreba u socijalnoj skrbi Općine Stupnik za 2026. godinu.
Odluka se privija ovom zapisniku i čini njegov sastavni dio.  

AD.2) Odluka o dopuni Odluke o kriterijima za dodjelu nagrade darovitim učenicima

S.Tomečak – dao je riječ S.Jambrek.
S.Jambrek– pojasnila je Odluku o dopuni Odluke o kriterijima za dodjelu nagrade darovitim učenicima.
S.Tomečak – zamolio je Jasnu Platužić da iznese stav Odbora za društvene djelatnosti i socijalnu skrb.
J.Platužić - dodala je da su članovi Odbora za društvene djelatnosti i socijalnu skrb jednoglasno donijeli zaključak o prihvaćanju Odluke o dopuni Odluke o kriterijima za dodjelu nagrade darovitim učenicima.

Predsjednik Općinskog vijeća Saša Tomečak dao je na glasanje Odluku o dopuni Odluke o kriterijima za dodjelu nagrade darovitim učenicima.
Članovi Općinskog vijeća jednoglasno su donijeli       

                                                              Odluku
o prihvaćanju Odluke o dopuni Odluke o kriterijima za dodjelu nagrade darovitim učenicima.
Odluka se privija ovom zapisniku i čini njegov sastavni dio.

AD.3) Odluka o jednokratnoj novčanoj pomoći umirovljenicima i drugim osobama povodom uskrsnih blagdana

S.Tomečak – dao je riječ S.Jambrek.
S.Jambrek – pojasnila je  Odluku o jednokratnoj novčanoj pomoći umirovljenicima i drugim osobama povodom uskrsnih blagdana.
S.Tomečak – zamolio je Jasnu Platužić da iznese stav Odbora za društvene djelatnosti i socijalnu skrb.
J.Platužić - dodala je da su članovi Odbora za društvene djelatnosti i socijalnu skrb jednoglasno donijeli zaključak o prihvaćanju Odluke o jednokratnoj novčanoj pomoći umirovljenicima i drugim osobama povodom uskrsnih blagdana.

Predsjednik Općinskog vijeća Saša Tomečak dao je na glasanje Odluku o jednokratnoj novčanoj pomoći umirovljenicima i drugim osobama povodom uskrsnih blagdana.
Članovi Općinskog vijeća jednoglasno su donijeli

                                                           Odluku
o prihvaćanju Odluke o jednokratnoj novčanoj pomoći umirovljenicima i drugim osobama povodom uskrsnih blagdana
Odluka se privija ovom zapisniku i čini njegov sastavni dio.

AD.4) Odluka o isplati jednokratne naknade Ivanu Božiću – troškovi liječenja

S.Tomečak – dao je riječ S.Jambrek.
S.Jambrek – pojasnila je Odluku o isplati jednokratne naknade Ivanu Božiću – troškovi liječenja.
S.Tomečak – zamolio je Jasnu Platužić da iznese stav odbora za društvene djelatnosti i socijalnu skrb.
J.Platužić - dodala je da su članovi Odbora za društvene djelatnosti i socijalnu skrb jednoglasno donijeli zaključak o prihvaćanju Odluke o isplati jednokratne naknade Ivanu Božiću – troškovi liječenja.

Predsjednik Općinskog vijeća Saša Tomečak dao je na glasanje Odluku o isplati jednokratne naknade Ivanu Božiću – troškovi liječenja.
Članovi Općinskog vijeća jednoglasno su donijeli

                                                            Odluku     
o prihvaćanju Odluke o isplati jednokratne naknade Ivanu Božiću – troškovi liječenja.
Odluku se privija ovom zapisniku i čini njegov sastavni dio.

AD.5) Odluka o raspoređivanju sredstava političkim strankama i nezavisnim vijećnicima za redovito godišnje financiranje u 2026. godini

S.Tomečak – dao je riječ D.Compagnini.                                     
D.Compagnoni – pojasnila je Odluku o raspoređivanju sredstava političkim strankama i nezavisnim vijećnicima za redovito godišnje financiranje u 2026. godini.
S.Tomečak – zamolio je Jelenu Janković da iznese stav odbora za financije i proračun.
J.Janković - dodala je da su članovi Odbora za financije i proračun jednoglasno donijeli zaključak o prihvaćanju Odluke o raspoređivanju sredstava političkim strankama i nezavisnim vijećnicima za redovito godišnje financiranje u 2026. godini.

Predsjednik Općinskog vijeća Saša Tomečak dao je na glasanje Odluku o raspoređivanju sredstava političkim strankama i nezavisnim vijećnicima za redovito godišnje financiranje u 2026. godini.
Članovi Općinskog vijeća jednoglasno su donijeli

                                                           Odluku
o prihvaćanju Odluke o raspoređivanju sredstava političkim strankama i nezavisnim vijećnicima za redovito godišnje financiranje u 2026. godini.
Odluka se privija ovom zapisniku i čini njegov sastavni dio.

AD.6) Zaključak o primanju na znanje Izvješća o izvršenju Plana djelovanja u području prirodnih nepogoda na području Općine Stupnik u 2025. godini

S.Tomečak – dao je riječ D.Bedenik.                                                                       D.Bedednik – pojasnila je  Zaključak o primanju na znanje Izvješća o izvršenju Plana djelovanja u području prirodnih nepogoda na području Općine Stupnik u 2025. godini.

Članovi Općinskog vijeća primili su na znanje Zaključak o primanju na znanje Izvješća o izvršenju Plana djelovanja u području prirodnih nepogoda na području Općine Stupnik u 2025. godini.                                             
Zaključak se privija ovom zapisniku i čini njegov sastavni dio.

AD.7) Zaključak o primanju na znanje Izvješća o stanju zaštite od požara i stanju provedbe godišnjeg Provedbenog plana unapređenja zaštite od požara za područje Općine Stupnik za 2025. godinu

S.Tomečak–dao je riječ D.Bedenik.                                                                            D.Bedenik – pojasnila je  Zaključak o primanju na znanje Izvješća o stanju zaštite od požara i stanju provedbe godišnjeg Provedbenog plana unapređenja zaštite od požara za područje Općine Stupnik za 2025. godinu.

Članovi Općinskog vijeća primili su na znanje Zaključak o primanju na znanje Izvješća o stanju zaštite od požara i stanju provedbe godišnjeg Provedbenog plana unapređenja zaštite od požara za područje Općine Stupnik za 2025. godinu. 
Zaključak se privija ovom zapisniku i čini njegov sastavni dio.

AD.8) Provedbeni Plan unapređenja zaštite od požara na području Općine Stupnik za 2026. godinu

S.Tomečak – dao je riječ D.Bedenik.                                    
S.Jambrek – pojasnila je Provedbeni Plan unapređenja zaštite od požara na području Općine Stupnik za 2026. godinu.                               
S.Tomečak – zamolio je Dejana Prgića da iznese stav Odbora za gospodarski razvoj.                                                                                                    D.Prgić – dodao je da su članovi za Odbor za gospodarski razvoj  jednoglasno donijeli zaključak o prihvaćanju Provedbenog Plana unapređenja zaštite od požara na području Općine Stupnik za 2026. godinu.

Predsjednik Općinskog vijeća Saša Tomečak  dao je na glasanje Provedbeni Plan unapređenja zaštite od požara na području Općine Stupnik za 2026. godinu.                 Članovi Općinskog vijeća jednoglasno su donijeli

                                                          Odluku
o prihvaćanju Provedbenog Plana unapređenja zaštite od požara na području Općine Stupnik za 2026. godinu.                            
Odluka se privija ovom zapisniku i čini njegov sastavni dio.

AD.9) Pravilnik o općim uvjetima dodjele donacija, subvencija i pomoći iz Proračuna Općine Stupnik 

S.Tomečak – dao je riječ D.Bedenik.
D.Bedenik – pojasnila je Pravilnik o općim uvjetima dodjele donacija, subvencija i pomoći iz Proračuna Općine Stupnik.
S.Tomečak – zamolio je Ivana Trgovca da iznese stav Odbora za statut, poslovnik i propise.

I.Trgovec – dodao je da su članovi Odbora za statut, poslovnik i propise jednoglasno donijeli zaključak o prihvaćanju Pravilnika o općim uvjetima dodjele donacija, subvencija i pomoći iz Proračuna Općine Stupnik.

Predsjednik Općinskog vijeća Saša Tomečak dao je na glasanje Pravilnik o općim uvjetima dodjele donacija, subvencija i pomoći iz Proračuna Općine Stupnik.
Članovi Općinskog vijeća jednoglasno su donijeli

                                                           Odluku
o prihvaćanju Pravilnika o općim uvjetima dodjele donacija, subvencija i pomoći iz Proračuna Općine Stupnik. 
Odluka se privija ovom zapisniku i čini njegov sastavni dio.

AD.10) Zaključak o primanju na znanje Financijskog izvješća trgovačkog društva Stupnički komunalac d.o.o. za 2025. godinu

S.Tomečak – dao je riječ D.Bedenik.
D.Bedenik – pojasnila je Zaključak o primanju na znanje Financijskog izvješća trgovačkog društva Stupnički komunalac d.o.o. za 2025. godinu.

Članovi Općinskog vijeća primili su na znanje Zaključak o primanju na znanje Izvješća o stanju zaštite od požara i stanju provedbe godišnjeg Provedbenog plana unapređenja zaštite od požara za područje Općine Stupnik za 2025. godinu.
Izvješće se privija ovom zapisniku i čini njegov sastavni dio.

AD.11) Odluka o davanju suglasnosti trgovačkom društvu Stupnički komunalac d.o.o. za zaduživanje putem financijskog leasinga za nabavu novog kombiniranog radnog stroja

S.Tomečak – dao je riječ D.Bedenik.
D.Bedenik – pojasnila je Odluku o davanju suglasnosti trgovačkom društvu Stupnički komunalac d.o.o. za zaduživanje putem financijskog leasinga za nabavu novog kombiniranog radnog stroja.
S.Tomečak – zamolio je Jelenu Janković da iznese stav Odbora za financije i proračun.
J.Janković – dodala je da su članovi Odbora za financije i proračun jednoglasno donijeli zaključak o prihvaćanju Odluke o davanju suglasnosti trgovačkom društvu Stupnički komunalac d.o.o. za zaduživanje putem financijskog leasinga za nabavu novog kombiniranog radnog stroja.

Predsjednik Općinskog vijeća Saša Tomečak dao je na glasanje Odluku o davanju suglasnosti trgovačkom društvu Stupnički komunalac d.o.o. za zaduživanje putem financijskog leasinga za nabavu novog kombiniranog radnog stroja.
Članovi Općinskog vijeća jednoglasno su donijeli

                                                           Odluku
o prihvaćanju Odluke o davanju suglasnosti trgovačkom društvu Stupnički komunalac d.o.o. za zaduživanje putem financijskog leasinga za nabavu novog kombiniranog radnog stroja.
Odluka se privija ovom zapisniku i čini njegov sastavni dio.

AD.12) Odluka o davanju suglasnosti Dobrovoljnom vatrogasnom društvu Stupnik za zaduživanje putem financijskog leasinga za nabavu vatrogasnog vozila

S.Tomečak – dao je riječ D.Bedenik.
D.Bedenik – pojasnila je Odluku o davanju suglasnosti Dobrovoljnom vatrogasnom društvu Stupnik za zaduživanje putem financijskog leasinga za nabavu vatrogasnog vozila.
S.Tomečak – zamolio je Jelenu Janković da iznese stav Odbora za financije i proračun.

J.Janković – dodala je da su članovi Odbora za financije i proračun jednoglasno donijeli zaključak o prihvaćanju Odluke o davanju suglasnosti Dobrovoljnom vatrogasnom društvu Stupnik za zaduživanje putem financijskog leasinga za nabavu vatrogasnog vozila.
V.Crnečki - rekao je da je DVD Stupnik iskorišten u predizborne svrhe od strane bivšeg načelnika Općine Stupnik Brune Perkovića. Nadalje dodaje, da su dobili usmenu suglasnost u nekoliko navrata od strane bivšeg načelnika za kupnju novog vatrogasnog vozila da bi danas kolega Bruno Perković to isto osporio. DVD mora nabaviti novi kamion ali smatra da je sam doveden pred gotov čin što se tiče financijskog djela. Predsjednik DVD Stupnik i bivši načelnik Općine Stupnik doveli su do toga da se ili kupi kamion ili da se DVD Stupnik ugasi što nije moguće jer je Općina Stupnik odgovorna. Ovom Odlukom DVD će opstati, zahvaljuje se članovima DVD-a Stupnik na svom radu. Sve Odluke će morati biti u pisanom obliku u dogovoru s Općinom, svi troškovi će se racionalizirati dok se ne otplati kamion. Bivši načelnik danas je dostavio demanti prije sjednice vijeća, iako je više puta na društvenim mrežama ustvari javno dao suglasnost za kupnju vatrogasnog vozila.
B.Perković - rekao je da komentari na društvenim mrežama nisu davanje suglasnosti. Predsjednik i Upravni Odbor DVD-a imaju odgovornost za svoje postupke, trebali su se pravno konzultirati, rečeno im je da kupnja istog nije stavljena u proračun i da ne mogu pokretati postupak. Slaže s nabavom kamiona u nekom trenutku. Kaže da načelnik nije osoba koja može utjecati na Odluke DVD-a. Rekao je da DVD Stupnik ima sredstva za kupnju vatrogasnog vozila. Smatra da je DVD Stupnik pod pritiskom poslao dodatak zahtjeva 2.
V.Crnečki - rekao je da se u dva sastanka konzultirao sa Vatrogasnom zajednicom Zagrebačke županije te da nije sporno da treba nabaviti vozilo, međutim kaže da je problematična cijena samog vozila. Kaže da takvo vozilo nemaju niti javne postrojbe te je činjenica da mještani neće ostati bez zaštite od požara.
B. Perković - rekao je da nije ništa dogovarao s njima niti je bio u nabavi samog vozila, prihvatio je kombinirano vozilo. Smatra da to za Općinu nije veliki problem. 
V. Crnečki - rekao je da u Republici Hrvatskoj ne postoji Općina do 5000 stanovnika koja ima takvo vozilo u razini te kvalitete.
B. Perković - rekao je da Klinča sela imaju 1000 stanovnika više od Općine Stupnik te imaju 4 DVD-a i svaki ima navalno vozilo, a imaju manju procjenu ugroženosti. 
S. Tomečak - rekao je da imaju sve rabljeno, a ne novo. Niti jedno vozilo nije u vrijednosti 500.000,00 eura. 
D. Prgić - smatra da je za njega osobno 500.000,00 eura s obzirom na financije općine jako velik novac i bespotrebno trošenje novca. Obzirom da je postupak nabave pokrenut postoji mogućnost financijskih posljedica za DVD ako se vozilo ne preuzme. Rekao je da je razumno podržati ovu Odluku kako bi zaštitili DVD Stupnik i Općinu Stupnik od mogućnosti dodatne štete. Potrebno je ulagati u vatrogasnu opremu, ali u skladu s financijskim mogućnostima. Podrška ovoj Odluci ne znači da treba zatvoriti pitanje kako je do ove situacije došlo te da je nužno utvrditi tko je i na temelju kojih Odluka pokrenuo postupak nabave bez prethodno dobivene suglasnosti Općinskog vijeća te je li sve učinjeno u skladu s propisima i procedurama. Očekuje da se nakon ove sjednice transparentno utvrde činjenice i odgovornost kako bi u budućnosti izbjeglo da se ovakve stvari ne ponavljaju.
V. Crnečki - podržao je vijećnika D.Prgića te je istaknuo da se samo jedan ponuditelj javio na natječaj za vatrogasno vozilo.
B. Perković - slaže se sa načelnikom Općine Stupnik i vijećnikom D.Prgićem.
S.Tomečak - rekao je da je u 2025. godini u Republici Hrvatskoj to najskuplje nabavljeno vozilo, a vozilo nakon tog je jeftinije za 35.000,00 eura.
T.Horvatinec - rekao je da ako DVD treba takvo vozilo da je onda potrebna i kupnja istog, obzirom da se općina širi, a i industrijska zona. Bez obzira što je vozilo skupo rješava se da u slučaju da na teren treba izaći deset ljudi uz takvo vozilo potrebno je dvoje.
B. Perković - rekao je da bi jedino relevantno bilo da se vidi koliko je općina uložila u vatrogastvo kroz nabavu opreme za DVD u odnosu na broj stanovnika. Imao je način i volju financirati vozilo da su oni to odradili na vrijeme. Predlaže da se pogleda koliko drugi gradovi i općine ulažu u svoje vatrogastvo i koliko su kroz godine dali pa ćete vidjeti di je Stupnik, daleko ispod prosjeka u Republici Hrvatskoj.
S.Tomečak – rekao ja da nije sporno samo vozilo koje košta 500.000,00 eura, nego i kazna od 20.000,00 eura koju plaća Općina Stupnik zatim mnogobrojne anonimne prijave zbog

njihovih međuljudskih odnosa. Dodaje kako nije siguran hoće li tko imati izaći na intervenciju zbog međuljudskih odnosa.
J. Paulić - rekla je da se slaže sa vijećnikom Horvatinec da će u budućnost biti potrebno to vozilo. Kaže da joj je očito vrijeme kako se kasnilo sa svime i baš u tome periodu nedostaju dva vozila kojih su se sjetili u vrijeme izbora.
V. Crnečki - rekao je da je to vozilo 5 godišnjih proračuna DVD-a, a da je nužno ulagati i u nova vozila. Općina Stupnik će ove godine uložiti u DVD 280.000,00 eura.

Predsjednik Općinskog vijeća Saša Tomečak dao je na glasanje Odluku o davanju suglasnosti Dobrovoljnom vatrogasnom društvu Stupnik za zaduživanje putem financijskog leasinga za nabavu vatrogasnog vozila.
Članovi Općinskog vijeća jednoglasno su donijeli

                                                            Odluku
o prihvaćanju Odluke o davanju suglasnosti Dobrovoljnom vatrogasnom društvu Stupnik za zaduživanje putem financijskog leasinga za nabavu vatrogasnog vozila.
Odluka se privija ovom zapisniku i čini njegov sastavni dio.

Sjednica je završila s radom u 18:21 sati.

   Po tonskom i elektronskom zapisu zapisnik sastavila:
	
      Stella Bulum		
OPĆINSKO VIJEĆE
PREDSJEDNIK:

      Saša Tomečak